Усходнія могілкі – некропаль, што захоўвае памяць пра самыя выбітныя імёны ў нашай гісторыі, літаратуры, музыцы, і ўвогуле ў жыцці Мінска і ўсёй Беларусі. Тут спачываюць тыя, пра каго ведаюць далёка за мяжой. Караткевіч, Быкаў, Мулявін, Машэраў. Бураўкін, Станюта… гэты шэраг можна працягваць бясконца. Як бясконцай мусіць быць памяць нашчадкаў пра гэтых выбітных беларусаў. Аляксей Галіч - прафесійны экскурсавод, паэт і бард - натхнёна і ўзнёсла распавядзе вам пра самыя цікавыя моманты выдатных біяграфій, а таксама безліч найцікавейшых гісторый з жыцця горада і мінчукоў. На экскурсію пажадана ўзяць з сабой кветкі.